### Resumé

Der er igangsat en prøvehandling med hjertezone ved [adresse]. Prøvehandlingen har til formål, at skabe bedre og tryggere rammer for børn, der cykler eller går til skole. Forvaltningen har evalueret forsøget, og anbefaler at hjertezonen gøres permanent. Der ønskes udvalgets stillingtagen til om hjertezonen skal gøres permanent.

### Sagsfremstilling

På baggrund af en dialog om trafikforholdene ved [adresse] blev der i april 2025 igangsat et forsøg med en hjertezone ved [adresse], for at begrænse biltrafikken og øge trygheden for gående og cyklende. Siden 22. april 2025 har det således ikke været tilladt at køre ind omkring skolens område via de 4 eksisterende adgangsveje på hverdage fra kl. 7.30-8.15.

Prøvehandlingen har bestået af:

* Afmærkning af tidsbegrænset indkørselsforbud på skolens grusparkeringsplads fra [adresse], adgangsvejen til hallen, adgangsvejen til skolens p-plads fra [adresse] og på [adresse].
* Afmærkning af standsningsforbud på [adresse] og [adresse].
* Synliggørelse af hjertezonen ved brug af kampagnematerialer (beachflag, vejsideplakater, afmærkning på belægning)
* Kommunikation gennem orienteringsbreve, opslag på SoMe-kanaler, uddeling af postkort, plakater mv.
* Nudgingtiltag, herunder gå/cykelkonkurrence på skolen

Forvaltningen har gennemført en evaluering af prøvehandlingen. Hovedresultaterne fra evalueringen gengives i nedenstående afsnit.

**Tilbagemelding fra [adresse] ledelse**

Skolens tilbagemelding er, at hjertezonen fungerer godt og har skabt mere ro og tryghed ved skolen. Enkeltstående dialog med forældre om mere hensigtsmæssige måder at aflevere børn på har haft en positiv effekt. Skolen oplever, at langt flere børn nu selv transporterer sig til skole, hvilket tilskrives både hjertezonen og gunstigt vejr. Samlet set er der stor opbakning til, at hjertezonen gøres permanent. Skolen udtrykker desuden ønske om en opfølgende kampagne til efteråret, fx med reflekser til børnene og påmindelser til forældre om gode vaner.

**Transportvaneundersøgelse blandt eleverne på [adresse] hhv. før og under forsøget**

Andelen af elever, der går eller cykler til skole, er steget fra 53 % til 82 %.

**Tilfredshedsundersøgelse blandt forældre, beboere og øvrige under forsøget**

* Undersøgelsen er besvaret af 83 personer. 63 % er forældre til børn på skolen, og 55 % er beboere.
* 63 % oplever øget tryghed/trafiksikkerhed for gående og cyklende børn.1 % oplever, at trygheden er blevet dårligere. 23 % oplever ingen ændring, og 13 % svarer "ved ikke".
* 52 % mener, at biltrafikken kører bedre efter forsøget. 29 % oplever ingen ændring, 3 % oplever det som dårligere, og 16 % svarer "ved ikke".
* 66 % vurderer, at hjertezonen respekteres. 5 % vurderer, at den ikke respekteres, og 29 % svarer "ved ikke".
* 57 % mener, at det er blevet mindre attraktivt for forældre at aflevere elever i bil ved skolen.
* 75 % af alle svarpersoner mener, at hjertezonen bør gøres permanent. Blandt forældre er andelen 79 %.

På baggrund af evalueringsresultaterne vurderer forvaltningen, at hjertezonen har bidraget positivt til den oplevede tryghed/trafiksikkerhed i området. Det er lykkes, at skabe tryggere rammer for børn der går/cykler til [adresse], hvilket også har resulteret i at flere børn nu transporterer sig aktivt til skolen.

På baggrund af evalueringsresultaterne anbefaler forvaltningen at hjertezonen ved [adresse] gøres permanent.

### Klima og resiliensvurdering

Else Jepsen har bidraget til at flere børn nu transporterer sig aktivt til skole, og at færre køres i bil. Dermed bidrager tiltaget til målene for grøn mobilitet opstillet i [adresse].

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget godkender at hjertezonen ved [adresse] gøres permanent.

### Beslutning

Godkendt.

Nicolaj Bruun var fraværende.